শেন লি
শেন লি (জন্ম: ৮ আগস্ট, ১৯৭৩) নিউ সাউথ ওয়েলসের ওলনগং এলাকায় জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার হিসেবে পরিচিত ছিলেন। ডানহাতি হার্ড হিটিং ব্যাটসম্যান হিসেবে ডানহাতি মিডিয়াম-পেস বোলিংয়েও পারদর্শিতা দেখান তিনি। ঘরোয়া ক্রিকেটে নিউ সাউথ ওয়েলস এবং ইংল্যান্ডের কাউন্টি ক্রিকেটে সমারসেট ও ওরচেস্টারশায়ারের প্রতিনিধিত্ব করেন।